Maj Sjöwall

Maj Sjöwall (pronunzja bl-Iżvediż: [maj ˈɧø̂ːval]; 25 ta’ Settembru 1935 – 29 ta’ April 2020) kienet awtriċi u traduttriċi Żvediża. Hija l-aktar magħrufa għall-kotba tagħha dwar l-investigatur tal-pulizija Martin Beck. Ix-xogħol fuq dawn il-kotba sar b’kollaborazzjoni mas-sieħeb tagħha Per Wahlöö.

 Bijografija 
Maj Sjöwall kienet it-tifla ta’ Margit Trobäck u l-Kap Eżekuttiv (CEO) Will Sjöwall. 

Wara li  spiċċat mill-iskola, Sjöwall ġiet impjegata mill-pubblikaturi Åhlén & Åkerlunds bejn l-1954 u l-1959, mill-pubblikaturi Wahlström & Widstrands bejn l-1959 u l-1961 u mbagħad mill-pubblikaturi Esselte bejn l-1961 u l-1963. 

Sjöwall kienet l-aktar magħrufa għax-xogħol kollaborattiv li għamlet mas-sieħeb tagħha Per Wahlöö , serje ta’ għaxar rumanzi dwar il-kisbiet ta’ Martin Beck, investigatur tal-pulizija f'Stokkolma.  Huma kitbu wkoll diversi rumanzi separatament.  Fl-1971, ir-raba’ ktieb mis-serje tal-kotba ta’ Beck, The Laughing Policeman (Traduzzjoni ta’ Den skrattande polisen, oriġinarjament ippubblikat fl-1968) rebaħ Edgar Award mingħand il-Mystery Writers of America għall-Aħjar Rumanz; il-ktieb ġie wkoll addattat għall-film The Laughing Policeman bil-protagonista Walter Matthau. Fl-2013, Sjöwall irċeviet il-ħames Lenin Award. 

Wara l-mewt ta’ Wahlöö, kompliet taħdem bħala awtriċi u traduttriċi, u kitbet anke siltiet għar-rivisti.  Fl-1989, hi ppubblikat il-ktieb Dansk Intermezzo mal-awtur Daniż Bjarne Nielsen.  Fl-1990, flimkien mal-awtur Tomas Ross ppubblikat it-thriller Kvinnan som liknade Greta Garbo.

 Ħajja personali 
Fl-1955, Sjöwall iżżewġet lill-ewwel raġel tagħha, editur tar-rivisti Gunnar Isaksson, u ddivorzjaw l-1958. Fl-1959 reġgħet iżżewġet lill-fotografu Hans J. Flodquist; huma ddivorzjaw fl-1962. 

Sjöwall kellha relazzjoni ma’ Wahlöö għal 13-il sena, sa mewtu fl-1975. The queen of crime The Observer 22 November 2009

Sjöwall mietet fid-29 ta’ April 2020, fl-età ta’ 84 wara li kienet ilha marida.

 Biblijografija 

 Rumanzi fuq il-personaġġ ta’ Martin Beck li kitbet ma’ Per Wahlöö 

 Roseanna (1965) 
 Mannen som gick upp i rök (1966) 
 Mannen på balkongen (1967) 
 Den skrattande polisen (1968) 
 Brandbilen som försvann (1969) 
 Polis, polis, potatismos (1970) 
 Den vedervärdige mannen från Säffle (1971) 
 Det slutna rummet (1972) 
 Polismördaren (1974) 
 Terroristerna (1975) 

 Referenzi 

Kategorija:Mietu fl-2020
Kategorija:Twieldu fl-1935